CELEX: 32007R0441
Language: el
Date: 2007-04-20 00:00:00
Title: Κανονισμός (ΕΚ) αριθ. 441/2007 της Επιτροπής, της 20ής Απριλίου 2007 , για την τροποποίηση του κανονισμού (ΕΚ) αριθ. 423/2007 του Συμβουλίου σχετικά με ορισμένα περιοριστικά μέτρα κατά του Ιράν

21.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 104/28
            
         
      ΚΑΝΟΝΙΣΜΌΣ (ΕΚ) αριθ. 441/2007 ΤΗΣ ΕΠΙΤΡΟΠΉΣ
   
   της 20ής Απριλίου 2007
   για την τροποποίηση του κανονισμού (ΕΚ) αριθ. 423/2007 του Συμβουλίου σχετικά με ορισμένα περιοριστικά μέτρα κατά του Ιράν
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 423/2007 του Συμβουλίου, της 19ης Απριλίου 2007, σχετικά με ορισμένα περιοριστικά μέτρα κατά του Ιράν (1), και ιδίως το άρθρο 15 παράγραφος 1 στοιχείο γ),
   Εκτιμώντας τα ακόλουθα:
   
               (1)
            
            
               Το παράρτημα IV του κανονισμού (ΕΚ) αριθ. 423/2007 περιλαμβάνει κατάλογο των φυσικών και νομικών προσώπων, φορέων και οντοτήτων που αφορά η δυνάμει του εν λόγω κανονισμού δέσμευση κεφαλαίων και οικονομικών πόρων, όπως ορίζονται από το Συμβούλιο Ασφαλείας των Ηνωμένων Εθνών ή από την Επιτροπή Κυρώσεων του Συμβουλίου Ασφαλείας των Ηνωμένων Εθνών.
            
         
               (2)
            
            
               Στις 24 Μαρτίου 2007, το Συμβούλιο Ασφαλείας των Ηνωμένων Εθνών αποφάσισε να τροποποιήσει τον κατάλογο των φυσικών και νομικών προσώπων, φορέων και οντοτήτων στα οποία πρέπει να εφαρμοστεί η δέσμευση κεφαλαίων και οικονομικών πόρων. Το παράρτημα IV πρέπει, συνεπώς, να τροποποιηθεί αναλόγως.
            
         
               (3)
            
            
               Ο παρών κανονισμός πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IV του κανονισμού (ΕΚ) αριθ. 423/2007 αντικαθίσταται από το κείμενο στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Απριλίου 2007.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 103 της 20.4.2007, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ IV
            A.   Φυσικά πρόσωπα
            
                        1.
                     
                     
                        Fereidoun Abbasi-Davani. Άλλες πληροφορίες: υπεύθυνος ερευνών στο Υπουργείο Άμυνας, και υλικοτεχνικής υποστήριξης στις ένοπλες δυνάμεις (MODAFL). Διατηρεί συνδέσεις με το Ινστιτούτο Εφαρμοσμένης Φυσικής και συνεργάζεται στενά με τον Mohsen Fakhrizadeh-Mahabadi.
                     
                  
                        2.
                     
                     
                        Dawood Agha-Jani. Καθήκοντα: προϊστάμενος της PFEP – Natanz. Άλλες πληροφορίες: πρόσωπο που συμμετέχει στο πυρηνικό πρόγραμμα του Ιράν.
                     
                  
                        3.
                     
                     
                        Ali Akbar Ahmadian. Τίτλος: αντιναύαρχος. Καθήκοντα: επικεφαλής του επιτελείου του Σώματος των φρουρών της επανάστασης (IRGC).
                     
                  
                        4.
                     
                     
                        Behman Asgarpour. Καθήκοντα: ανώτερο διευθυντικό στέλεχος (Arak). Άλλες πληροφορίες: πρόσωπο που συμμετέχει στο πυρηνικό πρόγραμμα του Ιράν.
                     
                  
                        5.
                     
                     
                        Bahmanyar Morteza Bahmanyar. Καθήκοντα: προϊστάμενος του τμήματος Οικονομικών και Προϋπολογισμού του Aerospace Industries Organisation (AIO). Άλλες πληροφορίες: πρόσωπο που συμμετέχει στο πρόγραμμα βαλλιστικών πυραύλων του Ιράν.
                     
                  
                        6.
                     
                     
                        Ahmad Vahid Dastjerdi. Καθήκοντα: προϊστάμενος του Aerospace Industries Organisation (AIO). Άλλες πληροφορίες: πρόσωπο που συμμετέχει στο πρόγραμμα βαλλιστικών πυραύλων του Ιράν.
                     
                  
                        7.
                     
                     
                        Ahmad Derakhshandeh. Καθήκοντα: πρόεδρος και διευθύνων σύμβουλος της Τράπεζας Sepah.
                     
                  
                        8.
                     
                     
                        Reza-Gholi Esmaeli. Καθήκοντα: επικεφαλής του τμήματος Εμπορίου και Διεθνών Υποθέσεων, του Aerospace Industries Organisation (AIO). Άλλες πληροφορίες: πρόσωπο που συμμετέχει στο πρόγραμμα βαλλιστικών πυραύλων του Ιράν.
                     
                  
                        9.
                     
                     
                        Mohsen Fakhrizadeh-Mahabadi. Άλλες πληροφορίες: υπεύθυνος ερευνών στο Υπουργείο Άμυνας, και υλικοτεχνικής υποστήριξης στις ένοπλες δυνάμεις (MODAFL) και πρώην επικεφαλής του Physics Research Centre (PHRC).
                     
                  
                        10.
                     
                     
                        Mohammad Hejazi. Τίτλος: ταξίαρχος. Καθήκοντα: διοικητής της δύναμης αντίστασης Bassij.
                     
                  
                        11.
                     
                     
                        Mohsen Hojati. Καθήκοντα: πρόεδρος του βιομηχανικού ομίλου Fajr.
                     
                  
                        12.
                     
                     
                        Mehrdada Akhlaghi Ketabachi. Καθήκοντα: πρόεδρος του βιομηχανικού ομίλου Shahid Bagheri (SBIG).
                     
                  
                        13.
                     
                     
                        Ali Hajinia Leilabadi. Καθήκοντα: γενικός διευθυντής της Mesbah Energy Company. Άλλες πληροφορίες: πρόσωπο που συμμετέχει στο πυρηνικό πρόγραμμα του Ιράν.
                     
                  
                        14.
                     
                     
                        Naser Maleki. Καθήκοντα: πρόεδρος του βιομηχανικού ομίλου Shahid Hemmat (SHIG). Άλλες πληροφορίες: ο Naser Maleki είναι επίσης υπάλληλος στο MODAFL που επιβλέπει τις εργασίες στο πρόγραμμα βαλλιστικών πυραύλων Shahab-3. Ο Shahab-3 είναι μεγάλου βεληνεκούς βαλλιστικός πύραυλος του Ιράν που βρίσκεται σήμερα σε λειτουργία.
                     
                  
                        15.
                     
                     
                        Jafar Mohammadi. Καθήκοντα: τεχνικός σύμβουλος του Οργανισμού Ατομικής Ενέργειας του Ιράν (AEOI) (αρμόδιος για τη διαχείριση της παραγωγής βαλβίδων για φυγοκέντρους). Άλλες πληροφορίες: πρόσωπο που συμμετέχει στο πυρηνικό πρόγραμμα του Ιράν.
                     
                  
                        16.
                     
                     
                        Ehsan Monajemi. Καθήκοντα: διευθυντής κατασκευαστικών έργων, Natanz. Άλλες πληροφορίες: πρόσωπο που συμμετέχει στο πυρηνικό πρόγραμμα του Ιράν.
                     
                  
                        17.
                     
                     
                        Mohammad Mehdi Nejad Nouri. Τίτλος: υποστράτηγος. Καθήκοντα: πρύτανης του University of Defence Technology, Malek Ashtar. Άλλες πληροφορίες: το χημικό τμήμα του Πανεπιστημίου Ashtar για αμυντικές τεχνολογίες είναι συνδεδεμένο με τον MODALF και έχει διεξαγάγει πειράματα με βηρύλλιο. Πρόσωπο που συμμετέχει στο πυρηνικό πρόγραμμα του Ιράν.
                     
                  
                        18.
                     
                     
                        Mohammad Qannadi. Καθήκοντα: αντιπρόεδρος του AEOI για έρευνα και ανάπτυξη. Άλλες πληροφορίες: πρόσωπο που συμμετέχει στο πυρηνικό πρόγραμμα του Ιράν.
                     
                  
                        19.
                     
                     
                        Amir Rahimi. Καθήκοντα: επικεφαλής του Κέντρου Έρευνας και Παραγωγής Πυρηνικού Καυσίμου του Esfahan. Άλλες πληροφορίες: το Κέντρο Έρευνας και Παραγωγής Πυρηνικού Καυσίμου του Esfahan αποτελεί μέρος της εταιρείας παραγωγής και προμήθειας πυρηνικού καυσίμου του AEOI, η οποία συμμετέχει σε δραστηριότητες εμπλουτισμού.
                     
                  
                        20.
                     
                     
                        Morteza Rezaie. Τίτλος: ταξίαρχος. Καθήκοντα: υποδιοικητής του IRGC.
                     
                  
                        21.
                     
                     
                        Morteza Safari. Τίτλος: υποναύαρχος. Καθήκοντα: πλοίαρχος της ναυτικής δύναμης του IRGC.
                     
                  
                        22.
                     
                     
                        Yahya Rahim Safavi. Τίτλος: υποστράτηγος. Καθήκοντα: διοικητής IRGC (Pasdaran). Άλλες πληροφορίες: πρόσωπο που συμμετέχει στο πυρηνικό πρόγραμμα και στο πρόγραμμα βαλλιστικών πυραύλων του Ιράν.
                     
                  
                        23.
                     
                     
                        Seyed Jaber Safdari. Άλλες πληροφορίες: διευθυντής των εγκαταστάσεων εμπλουτισμού Natanz.
                     
                  
                        24.
                     
                     
                        Hosein Salimi. Τίτλος: στρατηγός. Καθήκοντα: διοικητής της αεροπορικής δύναμης του IRGC (Pasdaran). Άλλες πληροφορίες: πρόσωπο που συμμετέχει στο πρόγραμμα βαλλιστικών πυραύλων του Ιράν.
                     
                  
                        25.
                     
                     
                        Qasem Soleimani. Τίτλος: ταξίαρχος. Καθήκοντα: διοικητής της δύναμης Qods.
                     
                  
                        26.
                     
                     
                        Mohammad Reza Zahedi. Τίτλος: ταξίαρχος. Καθήκοντα: διοικητής των χερσαίων δυνάμεων του IRGC.
                     
                  
                        27.
                     
                     
                        General Zolqadr. Καθήκοντα: υφυπουργός Εσωτερικών αρμόδιος για θέματα ασφαλείας, αξιωματούχος IRGC.
                     
                  B.   Οντότητες
            
                        1.
                     
                     
                        Όμιλος βιομηχανιών πυρομαχικών και μεταλλουργίας [γνωστός ως α) AMIG· β) Ammunition Industries Group]. Άλλες πληροφορίες: α) ο AMIG ελέγχει την οντότητα 7th of Tir· β) ο AMIG τελεί υπό την ιδιοκτησία και τον έλεγχο του Οργανισμού Αμυντικών Βιομηχανιών (DIO).
                     
                  
                        2.
                     
                     
                        Ιρανικός Οργανισμός Ατομικής Ενέργειας (AEOI). Άλλες πληροφορίες: συμμετέχει στο πυρηνικό πρόγραμμα του Ιράν.
                     
                  
                        3.
                     
                     
                        Τράπεζα Sepah και Τράπεζα Sepah International. Άλλες πληροφορίες: η Τράπεζα Sepah παρέχει στήριξη στον Aerospace Industries Organisation (AIO) και στους υπαλλήλους του, συμπεριλαμβανομένου του Βιομηχανικού Ομίλου Shahid Hemmat (SHIG) και του Βιομηχανικού Ομίλου Shahid Bagheri (SBIG).
                     
                  
                        4.
                     
                     
                        Βιομηχανικός Όμιλος Πυραύλων Κρουζ (γνωστός ως Βιομηχανικός Όμιλος Πυραύλων Ναυτικής Άμυνας).
                     
                  
                        5.
                     
                     
                        Οργανισμός Αμυντικών Βιομηχανιών (DIO). Άλλες πληροφορίες: α) σημαντική οντότητα που τελεί υπό τον έλεγχο του MODAFL, της οποίας ορισμένοι υπάλληλοι συμμετείχαν στο πρόγραμμα φυγοκέντρησης για κατασκευαστικά στοιχεία, και στο πρόγραμμα πυραύλων· β) συμμετέχει στο πυρηνικό πρόγραμμα του Ιράν.
                     
                  
                        6.
                     
                     
                        Κέντρο Έρευνας και Παραγωγής Πυρηνικού Καυσίμου του Esfahan (NFRPC) και Κέντρο Πυρηνικής Τεχνολογίας του Esfahan (ENTC). Άλλες πληροφορίες: τελούν υπό τον έλεγχο της Εταιρείας και παραγωγής και αγοράς πυρηνικού καυσίμου του Ιρανικού Οργανισμού Ατομικής Ενέργειας (AEOI).
                     
                  
                        7.
                     
                     
                        Βιομηχανικός όμιλος Fajr. Άλλες πληροφορίες: α) πρώην Μονάδα Οργάνων Αυτοματισμού· β) θυγατρική οντότητα του AIO, γ) συμμετέχει στο πρόγραμμα βαλλιστικών πυραύλων του Ιράν.
                     
                  
                        8.
                     
                     
                        Farayand Technique. Άλλες πληροφορίες: α) συμμετέχει στο πυρηνικό πρόγραμμα του Ιράν (πρόγραμμα φυγοκέντρησης)· β) κατονομάζεται στις εκθέσεις του Διεθνούς Οργανισμού Ατομικής Ενέργειας (IAEA).
                     
                  
                        9.
                     
                     
                        Kala-Electric (γνωστός ως Kalaye Electric). Άλλες πληροφορίες: α) προμηθευτής του PFEP — Natanz· β) συμμετέχει στο πυρηνικό πρόγραμμα του Ιράν.
                     
                  
                        10.
                     
                     
                        Κέντρο Πυρηνικών Ερευνών Karaj. Άλλες πληροφορίες: υπάγεται στη διεύθυνση έρευνας του Ιρανικού Οργανισμού Ατομικής Ενέργειας.
                     
                  
                        11.
                     
                     
                        Kavoshyar Company. Άλλες πληροφορίες: θυγατρική του Ιρανικού Οργανισμού Ατομικής Ενέργειας.
                     
                  
                        12.
                     
                     
                        Mesbah Energy Company. Άλλες πληροφορίες: α) Προμηθευτής ερευνητικού αντιδραστήρα A40 — Arak· β) συμμετέχει στο πυρηνικό πρόγραμμα του Ιράν.
                     
                  
                        13.
                     
                     
                        Novin Energy Company (γνωστή ως Pars Novin). Άλλες πληροφορίες: υπάγεται στον Ιρανικό Οργανισμό Ατομικής Ενέργειας.
                     
                  
                        14.
                     
                     
                        Parchin Chemical Industries. Άλλες πληροφορίες: θυγατρική του Οργανισμού Αμυντικών Βιομηχανιών.
                     
                  
                        15.
                     
                     
                        Pars Aviation Services Company. Άλλες πληροφορίες: αναλαμβάνει τη συντήρηση αεροσκαφών.
                     
                  
                        16.
                     
                     
                        Pars Trash Company. Άλλες πληροφορίες: α) συμμετέχει στο πυρηνικό πρόγραμμα του Ιράν (πρόγραμμα φυγοκέντρησης)· β) κατονομάζεται στις εκθέσεις του Διεθνούς Οργανισμού Ατομικής Ενέργειας.
                     
                  
                        17.
                     
                     
                        Αεροναυτική βιομηχανία Qods. Άλλες πληροφορίες: παράγει μη επανδρωμένα οχήματα αέρος, αλεξίπτωτα, αλεξίπτωτα πλαγιάς, παραμοτέρ κ.λπ.
                     
                  
                        18.
                     
                     
                        Βιομηχανικός όμιλος Sanam. Άλλες πληροφορίες: τελεί υπό τον έλεγχο του AIO.
                     
                  
                        19.
                     
                     
                        7th of Tir. Άλλες πληροφορίες: α) τελεί υπό τον έλεγχο του Οργανισμού Αμυντικών Βιομηχανιών, θεωρείται ευρέως ότι συμμετέχει άμεσα στο πυρηνικό πρόγραμμα του Ιράν·β) συμμετέχει στο πυρηνικό πρόγραμμα του Ιράν.
                     
                  
                        20.
                     
                     
                        Βιομηχανικός όμιλος Shahid Bagheri (SBIG). Άλλες πληροφορίες: α) οντότητα που τελεί υπό τον έλεγχο του AΙΟ· β) συμμετέχει στο πρόγραμμα βαλλιστικών πυραύλων του Ιράν.
                     
                  
                        21.
                     
                     
                        Βιομηχανικός όμιλος Shahid Hemmat (SHIG). Άλλες πληροφορίες: α) οντότητα που τελεί υπό τον έλεγχο του AΙΟ· β) συμμετέχει στο πρόγραμμα βαλλιστικών πυραύλων του Ιράν.
                     
                  
                        22.
                     
                     
                        Sho’a’ Aviation. Άλλες πληροφορίες: παράγει υπερελαφρά αεροσκάφη.
                     
                  
                        23.
                     
                     
                        Ya Mahdi Industries Group. Άλλες πληροφορίες: τελεί υπό τον έλεγχο του AIO.»